
Parlamentul României

Camera Deputaţilor
	Comisia pentru muncă şi protecţie socială


	Comisia pentru administraţie publică şi amenajarea teritoriului


	Comisia juridică, de disciplină şi imunităţi



	Nr. 4c-7/320
	Nr.4c-6/126
	Nr. 4c-11/1018


Bucureşti, 10 aprilie 2017
RAPORT  COMUN
asupra Legii pentru modificarea Legii nr.188/1999 privind Statutul funcţionarilor publici
În conformitate cu prevederile art.134 alin.(1) din Regulamentul Camerei Deputaţilor, republicat, Comisia pentru muncă şi protecţie socială, Comisia pentru administraţie publică şi amenajarea teritoriului şi Comisia juridică, de disciplină şi imunităţi, au fost sesizate, prin adresa 
nr. PLx 556/2015/2017 din 6 martie 2017, cu reexaminarea Legii pentru modificarea şi completarea Legii nr.188/1999 privind Statutul funcţionarilor publici.
La întocmirea prezentului raport comun, cele trei comisii au avut în vedere Decizia Curţii Constituţionale nr.667/2016 referitoare la excepţia de neconstituţionalitate a dispoziţiilor art.I pct.2 din Legea pentru modificarea şi completarea Legii nr.188/1999 privind Statutul funcţionarilor publici.
Legea, adoptată de Parlament la data de 26 iunie 2016, are ca obiect de reglementare modificarea şi completarea Legii nr.188/1999 privind Statutul funcţionarilor publici, în sensul simplificării unor proceduri de ocupare a funcţiilor publice şi întăririi respectării principiilor egalităţii de şanse, nediscriminării şi echităţii între funcţionarii publici.

În urma reexaminării, Legea a fost adoptată cu amendamente de Senat, în şedinţa din 27 februarie 2017.

La lucrările Comisiei pentru muncă şi protecţie socială, care au avut loc în data de 14 martie 2017, şi-au înregistrat prezenţa 17 deputaţi, din totalul de 21 membri ai comisiei. Membrii comisiei au hotărât, cu unanimitate de voturi, adoptarea legii cu amendamente.
La lucrările Comisiei pentru administraţie publică şi amenajarea teritoriului, care au avut loc în data de 21 martie 2017, şi-au înregistrat prezenţa 23 deputaţi, din totalul de 25 membri ai comisiei. Membrii comisiei au hotărât, cu majoritate de voturi (4 voturi împotrivă), adoptarea legii cu amendamente.
La lucrările Comisiei juridice, de disciplină şi imunităţi, care au avut loc în data de 4 aprilie 2017, au participat membrii comisiei conform listei de prezenţă. Membrii comisiei au hotărât, cu unanimitate de voturi, adoptarea legii cu amendamente.

La dezbaterile asupra proiectului de lege în şedinţele celor trei comisii au participat, în conformitate cu prevederile art.55 din Regulamentul Camerei Deputaţilor, republicat:

· d-l Gabriel Cosmin – Secretar de Stat, Ministerul Muncii şi Justiţiei Sociale
· d-na Sirma Caraman – Secretar de Stat, Ministerul Dezvoltării Regionale,  Administraţiei Publice şi Fondurilor Europene
· d-l Angel Gheorghiu - Subsecretar de Stat, Ministerul Dezvoltării Regionale,  Administraţiei Publice şi Fondurilor Europene
· d-na Carmen Drăgan – secretar general, Agenția Națională a Funcționarilor Publici
· d-l Daniel Marinescu – director, Ministerul Dezvoltării Regionale,  Administraţiei Publice şi Fondurilor Europene
· d-na Aurora Jajaie – director, Ministerul Agriculturii şi Dezvoltării Rurale

· d-na Niculina Dincă – şef serviciu, Ministerul Agriculturii şi Dezvoltării Rurale
· d-na Domnica Focşăneanu – şef serviciu, Ministerul Dezvoltării Regionale,  Administraţiei Publice şi Fondurilor Europene.
Legea face parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.

În urma finalizării dezbaterilor, cele trei Comisii au hotărât, cu majoritate de voturi (4 voturi împotrivă), adoptarea legii cu amendamente, redate în anexa care face parte integrantă din prezentul raport comun. 

	PREŞEDINTE,

Adrian Solomon

	PREŞEDINTE,

Cristian Buican
	PREŞEDINTE,

Eugen Nicolicea

	SECRETAR,

Violeta Răduţ


	SECRETAR,

Angelica Fădor
	SECRETAR,

Costel Neculai Dunava

	Întocmit,

Consilier parlamentar Lidia Vlădescu


	Consilier parlamentar Nicoleta Toma

	Consilier parlamentar Paul Şerban



ANEXĂ
AMENDAMENTE ADMISE:
	Nr. crt.
	Text 

adoptat de Parlament
	Text propus de comisie
(autor amendament)
	Motivare

	1. 
	Titlul legii

Lege pentru modificarea şi completarea Legii nr.188/1999 privind Statutul funcţionarilor publici


	Nemodificat 
	

	2. 
	Art.I. – Legea nr.188/1999 privind Statutul funcţionarilor publici, republicată în Monitorul Oficial al României, Partea I, nr.365 din 29 mai 2007, cu modificările şi completările ulterioare, se modifică şi se completează după cum urmează:


	Nemodificat 
	

	3. 
	1. La articolul 16, alineatul (2), litera c) se modifică și va avea următorul cuprins:

„c) cel puţin 7 ani vechime în specialitatea studiilor necesare exercitării funcţiei publice;”


	Nemodificat 
	

	4. 
	2. La articolul 21, după alineatul (2), se introduc două alineate noi, alin. (21 ) şi (22) cu următorul cuprins:

„(21) Personalul Agenţiei Naţionale a Funcţionarilor Publici este format din demnitari, funcţionari publici şi personal contractual. Salarizarea personalului Agenţiei Naţionale a Funcţionarilor Publici se face potrivit reglementărilor în vigoare privind salarizarea unitară a personalului plătit din fonduri publice.
(22) Pentru compensarea activității specifice, personalul Agenției Naționale a Funcționarilor Publici beneficiază și de un spor pentru risc și suprasolicitare neurospihică de 50%, aplicat la salariul de bază lunar, care face parte din acesta și care constituie bază de calcul pentru sporuri și alte drepturi care se acordă în raport cu salariul de bază.”


	2. La articolul 21, după alineatul (2) se introduce un nou alineat, alineatul (21 ), cu următorul cuprins:

„(21) Personalul Agenţiei Naţionale a Funcţionarilor Publici este format din demnitari, funcţionari publici şi personal contractual. Salarizarea personalului Agenţiei Naţionale a Funcţionarilor Publici se face potrivit reglementărilor în vigoare privind salarizarea unitară a personalului plătit din fonduri publice.”
Autori: membrii comisiei

	Pentru respectarea normelor de tehnică legislativă.

Textul alin.(22) a fost declarat, parţial, ca fiind neconstituţional, prin Decizia CCR nr.667/2016.
S-a considerat oportună eliminarea întregului text din cuprinsul Legii nr.188/1999 din următoarele considerente:

- Legea nr.188/1999 stabileşte Statutul profesional al funcţionarilor publici, cu aplicabilitate generală.

- există o lege-cadru prin care este stabilită salarizarea personalului plătit din fonduri publice, inclusiv acordarea unor sporuri la salariile de bază. Adoptarea unor asemenea prevederi ar crea un precedent care să ducă la apariţia unor reglementări subiective, de acordare a unor sporuri salariale prin legi ce reglementează statute profesionale.
- adoptarea unei astfel de măsuri ar crea discriminări faţă de alte categorii profesionale plătite din fonduri publice, pentru care s-ar justifica acordarea unui astfel de spor. 

- în acest moment este în lucru la nivel guvernamental un proiect de act normativ privind reorganizarea cadrului legal privind salarizarea personalului plătit din fonduri publice, prin care se poate stabili acordarea unor drepturi pentru anumite categorii profesionale, în funcţie de specificul activităţii.
- acordarea unor sporuri, cu caracter permanent sau ocazional nu reglează, pe fond, o salarizare echitabilă pentru anumite segmente de funcţionari publici, salarizare care trebuie corectată şi corelată printr-un act normativ unic, pentru tot personalul plătit din fonduri publice, ţinând cont de specificul activităţii desfăşurate.



	5. 
	3. La articolul 22 alineatul (1), litera o) se abrogă.

 
	Nemodificat 
	

	6. 
	4. La articolul 221, litera b) se abrogă.


	Nemodificat 
	

	7. 
	5. Articolul 23 se abrogă.


	Nemodificat 
	

	8. 
	6. La articolul 34, alineatul (2) se modifică şi va avea următorul cuprins: 

„(2) Înalţii funcţionari publici şi funcţionarii publici de conducere pot fi numiţi în funcţii de demnitate publică numai după suspendarea, în condiţiile legii, a raporturilor de serviciu.”

	Nemodificat 
	

	9. 
	7. La articolul 34, alineatul (21) se abrogă.


	Nemodificat 
	

	10. 
	8. La articolul 34, alineatul (3) se modifică şi va avea următorul cuprins: 

„(3) Înalţii funcţionari publici şi funcţionarii publici de conducere pot candida pentru funcţii de demnitate publică numai după suspendarea, în condiţiile legii, a raporturilor de serviciu.”


	Nemodificat 
	

	11. 
	9. La articolul 44, alineatul (2) se modifică şi va avea următorul cuprins: 

„(2) Înalţilor funcţionari publici le este interzis să facă parte din partide politice, organizaţii cărora le este aplicabil acelaşi regim juridic ca şi partidelor politice sau din fundaţiile ori asociaţiile care funcţionează pe lângă partidele politice, cu excepţia situaţiilor prevăzute la art.34 alin.(2) şi (3).”


	Nemodificat 
	

	12. 
	10. La articolul 57, alineatul (1) se modifică şi va avea următorul cuprins:

„Art.57. - (1) Recrutarea în vederea intrării în corpul funcţionarilor publici se face prin concurs.”


	Nemodificat 
	

	13. 
	11. La articolul 57 alineatul (5), litera c) se modifică şi va avea următorul cuprins:

„c) 7 ani în specialitatea studiilor necesare exercitării funcţiei publice, pentru ocuparea funcţiilor publice de execuţie de grad profesional superior.”


	Nemodificat 
	

	14. 
	12. La articolul 57 alineatul (6), literele a) şi b) se modifică şi vor avea următorul cuprins:

„a) 5 ani în specialitatea studiilor necesare exercitării funcţiei publice, pentru ocuparea funcţiilor publice de conducere de: şef birou, şef serviciu şi secretar al comunei, precum şi a funcţiilor publice specifice asimilate acestora;

b) 7 ani în specialitatea studiilor necesare exercitării funcţiei publice, pentru ocuparea funcţiilor publice de conducere, altele decât cele prevăzute la lit. a).”


	Nemodificat 
	

	15. 
	13. La articolul 58, alineatele (6) - (8) se modifică şi vor avea următorul cuprins:

„(6) În condiţiile în care nu există funcţionari publici care să poată fi redistribuiţi, Agenţia Naţională a Funcţionarilor Publici comunică autorităţilor şi instituţiilor publice desemnarea reprezentantului acesteia în comisia de concurs. 
(7) Membrii comisiei de concurs sesizează cu celeritate Agenţia Naţională a Funcţionarilor Publici în situaţia nerespectării de către autorităţile şi instituţiile publice a procedurii de organizare şi desfăşurare a concursurilor. Pe baza analizei sesizării formulate, Agenţia Naţională a Funcţionarilor Publici dispune suspendarea organizării şi desfăşurării concursului.  

(8) Reprezentantul Agenţiei Naţionale a Funcţionarilor Publici poate fi desemnat și din cadrul instituţiei prefectului sau al consiliului judeţean din judeţul în care îşi are sediul instituţia publică în al cărei stat de funcţii se află funcţia publică vacantă pentru care se organizează concursul, pe baza propunerilor conducătorilor acestor instituții publice.”


	Nemodificat 
	

	16. 
	14. La articolul 58, după alineatul (8) se introduce un nou alineat, alineatul (9), cu următorul cuprins:

„(9) Agenția Națională a Funcționarilor Publici poate delega autorităților sau instituțiilor publice, în condițiile legii, prin ordin al președintelui, competența de a organiza concursuri de recrutare și promovare pentru ocuparea funcțiilor publice de execuție, funcțiilor publice de conducere de șef serviciu și șef birou, precum și a funcțiilor publice specifice asimilate acestora.”


	Nemodificat 
	

	17. 
	15. La articolul 65 alineatul (2), litera c) se modifică şi va avea următorul cuprins:

„c) să fi obţinut cel puţin calificativul «bine» la evaluarea performanţelor individuale în ultimii 2 ani în care funcţionarul public s-a aflat în activitate;”

	Nemodificat 
	

	18. 
	16. La articolul 65, alineatul (3) se abrogă.


	Nemodificat 
	

	19. 
	17. La Capitolul VI, titlul Secţiunii a 5-a şi articolul 70 se abrogă.


	Nemodificat 
	

	20. 
	18. La articolul 86, alineatele (2) şi (3) se abrogă.


	Nemodificat 
	

	21. 
	19. La articolul 89, alineatele (22) şi (23) se modifică şi vor avea următorul cuprins:

„(22) Funcţionarii publici cu statut special pot fi detaşaţi pe funcţii publice generale echivalente funcţiilor publice specifice ocupate, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, precum și cu aplicarea corespunzătoare a prevederilor alin.(1)-(21) şi cu respectarea prevederilor art.110.

(23) Funcţionarii publici pot fi detaşaţi şi pe funcţii publice cu statut special, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, precum și cu respectarea prevederilor art.110.”


	Nemodificat 
	

	22. 
	20. La articolul 92, alineatele (11), (2) şi (3) se modifică şi vor avea următorul cuprins:

„(11) În mod excepţional, la propunerea justificată a conducătorului autorităţii sau instituţiei publice în al cărei stat de funcţii există funcţia publică corespunzătoare categoriei înalţilor funcţionari publici vacantă sau temporar vacantă, exercitarea cu caracter temporar a acesteia poate fi realizată de funcţionari publici sau, după caz, de funcţionari publici cu statut special care îndeplinesc condiţiile prevăzute la alin.(1), cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii. Această măsură se dispune prin act administrativ al persoanei care are competenţa legală de numire în funcţia publică corespunzătoare categoriei înalţilor funcţionari publici, în condiţiile în care, din motive obiective, funcţia publică nu a putut fi ocupată prin mobilitate.

(2) Dacă funcţia publică este vacantă, măsura prevăzută la alin.(1) se dispune de către persoana care are competenţa numirii în funcţia publică, pe o perioadă de maximum 6 luni într-un an calendaristic, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii.

(3) În mod excepţional, perioada prevăzută la alin.(2) poate fi prelungită cu maximum 3 luni, cu notificare prealabilă a Agenţiei Naţionale a Funcţionarilor Publici, cu 10 zile înainte de dispunerea măsurii, dacă autoritatea sau instituţia publică a organizat concurs de recrutare sau promovare şi funcţia publică nu a fost ocupată, în condiţiile legii.”

	Nemodificat 
	

	23. 
	21. La articolul 94 alineatul (1), literele a1) şi a2) se modifică şi vor avea următorul cuprins:

„a1) este numit sau ales într-o funcţie de demnitate publică, pentru perioada respectivă;

a2) este încadrat la cabinetul unui demnitar sau la cancelaria prefectului;”


	Nemodificat 
	

	24. 
	22. La articolul 94 alineatul (1), literele a), b) şi m) se abrogă.


	Nemodificat 
	

	25. 
	23. La articolul 95, alineatul (2) se modifică şi va avea următorul cuprins:

„(2) Raportul de serviciu se poate suspenda la cererea motivată a funcţionarului public, pentru un interes personal, în alte cazuri decât cele prevăzute la alin.(1) şi la art.94 alin.(1), pe o durată cumulată de cel mult 4 ani în perioada exercitării funcţiei publice pe care o deţine. Durata suspendării se stabileşte prin acordul părţilor şi nu poate fi mai mică de 30 de zile.”


	Nemodificat 
	

	26. 
	24. La articolul 96, alineatul (4) se modifică şi va avea următorul cuprins:

„(4) Perioada suspendării raporturilor de serviciu în condiţiile art.94 alin.(1) lit.c) şi art.95 alin.(1) lit.a) - c) se consideră vechime în funcţia publică.”


	Nemodificat 
	

	27. 
	25. La articolul 98 alineatul (1), litera d) se modifică şi va avea următorul cuprins:
„d) la data îndeplinirii cumulative a condiţiilor de vârstă standard şi a stagiului minim de cotizare pentru pensionare, dacă persoana care are competență de numire în funcția publică nu dispune aplicarea prevederilor alin.(3);”


	Nemodificat 
	

	28. 
	26. La articolul 98, după alineatul (2) se introduc două noi alineate, alineatele (3) şi (4), cu următorul cuprins:

„(3) Pe baza unei cereri formulate cu 2 luni înainte de data îndeplinirii cumulative a condiţiilor de vârstă standard şi a stagiului minim de cotizare pentru pensionare și cu aprobarea conducătorului autorității sau instituției publice, funcţionarul public poate fi menţinut în funcţia publică deţinută maximum 3 ani peste vârsta standard de pensionare, cu posibilitatea prelungirii anuale a  raportului de serviciu.
(4) Prin excepție de la prevederile alin.(1) lit.h), în cazuri temeinic justificate, persoana care are competența legală de numire în funcția publică poate aproba menținerea în funcția publică şi numirea pe perioadă nedeterminată a funcţionarilor publici care au exercitat raporturi de serviciu în condiţiile art.4 alin.(3), după vacantarea posturilor pe care aceştia au fost numiţi pe perioadă determinată.”


	Nemodificat 
	

	29. 
	27. La articolul 99, alineatul (7) se modifică şi va avea următorul cuprins:

„(7) Funcţionarul public de conducere are prioritate la ocuparea unei funcţii publice vacante de nivel inferior. În cazul în care funcţia publică vacantă de nivel inferior este o funcţie publică de execuţie şi nu corespunde studiilor şi/sau vechimii în specialitatea funcţionarului public de conducere, aceasta va fi transformată într-o funcţie publică corespunzătoare, dacă transformarea nu afectează structura organizatorică aprobată.”


	Nemodificat 
	

	30. 
	28. La articolul 107 alineatul (1), litera b) se abrogă.


	Nemodificat 
	

	31. 
	29. La articolul 107 alineatul (2), după litera b) se introduce o nouă literă, litera c), cu următorul cuprins:

„c) modificarea calităţii posturilor, potrivit art.111 alin.(1).” 

	Nemodificat 
	

	32. 
	30. La articolul 111, alineatul (3) se modifică şi va avea următorul cuprins:

„(3) Persoanele încadrate cu contract individual de muncă pe perioadă nedeterminată în posturi de natură contractuală care au fost stabilite ca funcţii publice vor fi numite în funcţii publice de execuţie dacă îndeplinesc condiţiile prevăzute la art.54 şi condiţiile de vechime în specialitatea studiilor corespunzătoare clasei şi gradului profesional ale funcţiei publice.”

	Nemodificat 
	

	33. 
	Art.II. – (1) La data intrării în vigoare a prezentei legi, funcţionarilor publici aflaţi în situaţiile prevăzute la art.94 şi art.95 din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, li se aplică dispoziţiile existente până la data intrării în vigoare a prezentei legi.

(2) Condițiile de vechime prevăzute la art.16 alin.(2) lit.c) și art.57 alin.(6) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, nu se aplică în cazul funcționarilor publici care au îndeplinit condițiile de vechime în specialitatea studiilor prevăzute de lege la data numirii în funcția publică.

	Nemodificat 
	

	34. 
	Art.III. - (1) În cazul în care la concursurile organizate pentru ocuparea funcţiei publice de conducere de secretar al comunei nu se prezintă persoane care au studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă, și care îndeplinesc condiţiile prevăzute la art.57 alin.(6) lit.a) și art.57 alin.(7) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, pot candida şi persoane care nu îndeplinesc aceste condiţii, în următoarea ordine: 

     a) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă și îndeplinesc condiţia prevăzută la art.57 alin.(6) lit.a) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege;

     b) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă;

     c) persoane care au studii universitare de licență absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în altă specialitate.
(2) În situația prevăzută la alin.(1), ocuparea funcției publice de conducere de secretar al comunei se face pe perioadă determinată, cu obligația organizării anuale a concursului pentru ocuparea acesteia.

(3) În situaţia în care funcţia publică de conducere de secretar al comunei este vacantă sau temporar vacantă şi în cadrul autorităţii sau instituţiei publice nu există persoane care au studii universitare de licenţă absolvite cu diplomă, respectiv studii superioare de lungă durată absolvite cu diplomă de licenţă sau echivalentă, în specialitate juridică sau administrativă, și care îndeplinesc condiţiile prevăzute la art.57 alin.(6) lit.a) și art.57 alin.(7) din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege, funcția publică de secretar al comunei poate fi exercitată cu caracter temporar şi de persoane care nu îndeplinesc aceste condiţii, cu aplicarea corespunzătoare a prevederilor art.92 din Legea nr.188/1999 privind Statutul funcţionarilor publici, republicată, cu modificările şi completările ulterioare, precum şi cu cele aduse prin prezenta lege.


	Nemodificat 

